
Text rozhodnutia
Súd: Krajský súd Bratislava Spisová značka: 5Co/609/2014 Identifikačné číslo súdneho spisu: 1313206979 Dátum vydania rozhodnutia: 30. 09. 2014 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2014:1313206979.1 Uznesenie Krajský súd v Bratislave v právnej veci navrhovateľa: Dopravný podnik Bratislava, a.s., so sídlom Olejkárska 1, Bratislava, zast. JUDr. Vladimírom Kánom, advokátom so sídlom Nám. M. Benku 9 - C1, Bratislava proti odporcovi : P. G., O.. XX.XX.XXXX, O. V. P. Č.. X, V., zastúpený opatrovníčkou Dagmar Viktorínovou, pracovníčkou Okresného súdu Bratislava III, o späťvzatí návrhu navrhovateľa po vynesení rozsudku Okresného súdu Bratislava III zo dňa 16. januára 2014, č.k. 11C/259/2013-22 takto r o z h o d o l : Odvolací súd pripúšťa späťvzatie návrhu na začatie konania, napadnutý rozsudok súdu prvého stupňa z r u š u j e a konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Rozsudkom č.k. XXC/XXX/XXXX-XX K. Y.Ň. XX. L. XXXX súd prvého stupňa uložil odporcovi povinnosť zaplatiť navrhovateľovi 50,70 Eur a náhradu trov konania 74,65 Eur do troch dní na účet právneho zástupcu, z dôvodu porušenia tarifných a prepravných podmienok navrhovateľa tým, že cestoval bez platného cestovného lístka. Podaním doručeným prvostupňovému súdu dňa 13.03.2014 zobral navrhovateľ návrh v celom rozsahu späť a žiadal konanie zastaviť. Podľa § 208 O.s.p., ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Vzhľadom na to, že rozsudok súdu prvého stupňa nenadobudol ešte právoplatnosť, bolo možné návrh na začatie konania vziať späť (§ 208, § 96 ods. 1 O.s.p.) a pretože odporca prostredníctvom ustanovenej opatrovníčky vyjadril súhlas so späťvzatím podaním zo dňa 02.09.2014, odvolací súd podľa zhora citovaného ustanovenia pripustil späťvzatie návrhu, napadnutý rozsudok zrušil a konanie vo veci zastavil. Ak navrhovateľ vezme návrh späť a nejde o prípad podľa § 146 ods. 2 druhá veta O.s.p., t.j. dôvodne podaný návrh sa vzal späť pre správanie odporcu, z procesného hľadiska zásadne platí, že navrhovateľ zavinil zastavenie konania a preto je povinný nahradiť odporcovi trovy konania. S poukazom na výsledok konania odvolací súd o náhrade trov odvolacieho konania vyslovil, že žiaden z účastníkov nemá právo na ich náhradu (§ 224 ods. 1 a § 146 ods. 1 písm. c/ O.s.p.)., keď výsledkom konania bolo jeho zastavenie, odporcovi žiadne trovy v spojení s konaním nevznikli a teda pre iné rozhodnutie o náhrade trov konania nebol daný zákonný dôvod. Poučenie: Toto uznesenie nemožno napadnúť odvolaním.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2014:1313206979.1 (dáta aktuálne k 12. 11. 2026). Záväzné je znenie zverejnené súdom.




